Planinski film
Planinski film, ili, rjeđe gorski film, je naziv koji u najširem smlslu označava svaki film koji je temom ili radnjom vezan uz planine. U užem smislu se pod time podrazumijeva poseban filmski pod-žanr, odnosno vrsta, u pravilu igranog filma gdje se radnja odigrava u planinama. Takvi filmovi u sebi mogu sadržavati elemente akcije, trilera ili drame pri čemu na likove i zaplet ključan uticaj specifične okolnosti vezane uz boravak u planinama, kao što su opasnosti od snijega, lavina, gladi, žeđi, hladnoće, padanja u provaliju odnosno izolacije od ostatka svijeta, te njihovih psiholoških i socijalnih posljedica.

U svom najužem smislu se pod izrazom planinski film podrazumijevaju filmovi koji su bili karakteristični za međuratnu njemačku, te u manjoj mjeri austrijsku i švicarsku kinematografiju, a za koje se na njemačkom koristio izraz Bergfilm (plural:Bergfilme). Pionirom žanra se smatra njemački geolog Arnold Fanck koji je 1920-ih svoju planinarsku strast spojio sa filmskim vještinama, i stvorio niz izuzetno popularnih filmova snimanih na autentičnim planinskim lokacijama te tako stvorio niz atraktivnih prizora dotada publici nepristupačnih i "egzotičnih" planina. Fanckova najveća glumačka zvijezda je bila Leni Riefenstahl, kojoj su planinski filmovi omogućili i početak vlastite režijske karijere. 1930-ih je, međutim, u doba Trećeg rajha popularnost planinskih filmova počela jenjavati. Iza Drugog svjetskog rata su planinski filmovi pronašli svojevrsni odraz u tzv. zavičajnim ili Heimatfilmovima.

Vanjske veze 
 A German site 
 Edinburgh Mountain Film Festival  Edinburgh Mountain Film Festival, Scotland
 Hot Aches Productions Mountain Filmmakers

 
Filmski žanrovi
Filmovi
Filmovi
Authority control 2